Manigri
Lo manigri (o nago) es una lenga ioroboïda parlada en Benin e en Tògo.

Localisacion 
Lo manigri es parlat, en Benin, dins la comuna de Manigri qu'es estacada a la sosprefectura de Bassila del departament de la Donga, e tamben dins la sosprefectura de Tchaourou del departament de Borgou. En Tògo, los locutors vivon dins e a l'entorn de la ciutat de Kambolé, dins lo centre del país.

Classificacion 
Lo manigri fa partida d'un continuum dialèctal, l'ede, qu'acampa de parlars de la familha ioroboïda. Aquels dialèctes ede, que son presents en Benin e en Tògo, son, fòra del manigri, lo cabe, l'ica, l'idaca, lo nago, lo kura nago, l'ije, l'ife. Per Blench, l'ede es pas qu'un grop de dialèctes del ioroba. Lo tèrme ede es en mai lo mot ioroba per « lenga ».

Referéncias

Fonts 
  Roger Blench, 2019, An Atlas of Nigerian Languages
  Angela Kluge, E. I. K. Durieux-Boon, J. A. Durieux, 2011, A sociolinguistic survey of the Ede language communities of Benin and Togo, Volume 7: Northern Nago language area, SIL International.

Inventari de lengas
Lenga ioroboïda
Lenga de Benin
Lenga de Tògo